open-index/open-wikipedia-markdown huggingface dataset:
Tallinns rådhus

**Tallinns rådhus** (estisk: Tallinna raekoda) er en historisk bygning i Tallinns eldste byområde, bygningen kan dateres til 1322 og er i gotisk stil. Bygningen fikk dagens utseende ved en ombygning i årene 1402-1404. Bygningens karakteristiske spir ble ødelagt under flyangrep i mars 1944 og ble gjenoppbygget i 1950.

## Eksterne lenker
* 
* Offisiell nettside om Tallinns rådhus (engelsk)
Landkreis Cottbus

**Landkreis Cottbus** var en landkrets (Landkreis) i Brandenburg som eksisterte innenfor Preussen og deretter Tyskland fra 1818 til 1952.

I kjølvannet av Wienerkongressen ble det i 1818 foretatt en omorganisering av kretsinndelingen i Kongeriket Preussen. **Kreis Cottbus** ble opprettet dette året innenfor Regierungsbezirk Frankfurt i den prøyssiske provinsen Brandenburg. Kretsens hovedsete var i Cottbus.

Den 1. juli 1867 ble kretsen innlemmet i det nordtyske forbund og deretter den 1. januar 1871 i det tyske rike. Den 27. oktober 1886 ble bykommunen Cottbus utskilt fra resten av kretsen og omdannet til en bykrets. Samtidig fikk Kreis Cottbus den nye benevnelsen *Landkreis*.

Den 1. juli 1904 ble landkommunen Sandow og *Gutsbezirk Brunschwig* overført fra Landkreis Cottbus og innlemmet i bykretsen Cottbus.

Gjennom en reform den 30. september 1929 ble de fleste *Gutzbezirke* i Landkreis Cottbus, såvel som i resten av Preussen, oppløst og alle deres tidligere eiendommer ble overført til de tilgrensende landkommunene.

Den 1. januar 1945 bestod Landkreis Cottbus av byen Peitz, en *Gutsbezirk* (Forsten) og 84 øvrige kommuner, hvorav Kolkwitz, Schmellwitz og Ströbitz hadde mer enn 2000 innbyggere.

Den 1. januar 1945 ble kommunen Schönhöhe overført fra  Landkreis Cottbus til Landkreis Guben gjennom dannelsen av den militære treningsleiren *Truppenübungsplatzes Kurmark* som var underlagt Schutzstaffel.

Våren 1945 ble kretsen okkupert av Den røde armé.
Chaetocnema sahlbergii

***Chaetocnema sahlbergii*** er en bille som tilhører familiegruppen bladbiller (Chrysomelidae). Den lever på fuktige og urterike enger.

*Chaetocnema sahlbergii* er omtrent 2&nbsp;mm lang. Den har et blålig eller blågrønt, nesten hode, halsskjold (pronotum) og dekkvingene. Oversiden er skinnende, men ikke metallisk. Dekkvingene har en uregelmessig punktur, ikke klart ordnet ilangsgående rekker. Kroppen er oval som bladbillene ofte er. Beina er brunlige, mens lårene kan være mørkere. Baklåret er langt tykkere enn de andre lårene.

Både larvene og de voksne (imago) billene lever av å spise blad på næringsplanten.

*Chaetocnema sahlbergii* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Chaetocnema sahlbergii'' - Fauna Europaea
* Norsk entomologisk forening
Ole Jørgen Ottosen

**Ole Jørgen Ottosen** (født 25. november 1977) er en norsk musiker (vokal og gitar) og låtskriver fra Fredrikstad. Han var frontfigur og hovedlåtskriver i bandet Tellusalie fra 2001 til 2014. For låtene til bandets album *The Man Across the Fountain* ble han nominert til Spellemannprisen 2009 i klassen populærkomponist.

Ole Jørgen Ottosen er bror til Tommy Lorange Ottosen, kjent som Tommy Tokyo i bandet Tommy Tokyo and Starving for my Gravy.

## Referanser
Ruben Sverre Gjertsen

**Ruben Sverre Gjertsen** (født 12. februar 1977 i Volda) er en norsk komponist innen samtidsmusikk.

Han har studert komposisjon på Griegakademiet med blant andre Morten Eide Pedersen og James Clapperton. Hans musikk er blitt framført i Norge, Århus, Helsingfors, Reykjavík, Birmingham, Royaumont og Paris.

Gjertsens verk er blitt fremført på fem Ung Nordisk Musikk-festivaler i Helsingfors, Aarhus, Oslo, Stockholm. James Clapperton og Sharleen Harshenin bestilte *Miniatures III*, og fremførte stykket i Bergen, Reykjavik og Helsinki. Stykket *Rituals III* for 59 musikere ble utviklet under Nordisk Komponistverksted med Stavanger Symfoniorkester (2001-2002) dirigert av Zsolt Nagy.

To ganger har Gjertsen deltatt på Voix Nouvelles på Royaumont, i 2000 med Brian Ferneyhough, Jean-Luc Hervé og José Evangelista, som inkluderte fremføring av et nytt stykke, *Contradiction*, med Nouvel Ensemble Modern. I 2008 deltok han nok en gang med Brian Ferneyhough samt Jérôme Combier og Xavier Dayer. Her ble hans nye stykke *Landschaft* framført av Ensemble Vortex og Neue Vocalsolisten Stuttgart. Ensemble Vortex og festivalen Archipel bestilte et nytt verk som ble fremført i Genève i 2009.

I sesongen 2002-2003 fremførte Ensemble Intercontemporain stykkene *Contradiction* and *Miniatures II*. Rituals II ble valgt ut til ISCM 2004 i Sveits. Pierre Boulez og Luzern Festivalakademi bestilte stykket Circles, som ble urfremført under Luzernfestivalen 2006.
Utgivelsen *[[Grains (album)|Grains]]* på +3&nbsp;dB records fikk Spellemannprisen for 2009 i kategorien samtidskomponist. Gjertsen ble tildelt Arne Nordheims komponistpris i 2010.

## Produksjon

### Diskografi
* *[[Grains (album)|Grains]]*

### Verkliste
* *The Shoreless Tide* (2017)
* *Nuper rosarum flores* (2016)
* *Song of alibi* (2016)
* *Territorial behaviours * (2014) 
* * Collideorscape * (2014) 
* *Don't feed the birds* (2013) 
* *Landscape with figures IIb* (2013) 
* *Landscape with figures IIa * (2013) 
* *Landscape with figures II * (2013) 
* *Landscape with figures I * (2012) 
* *Psi  Psi * (2011)
* *Murmurando * (2010) 
* *Aria * (2009-2010) 
* *Rituals III * (2001-2002, 2009) 
* * Pastorale* (2009) 
* *Gamelan terrains* (2008) 
* * Landschaft * (2008) 
* *Duo* (2007) 
* *Postheroic fanfares* (2007) 
* *Mountain music* (2007) 
* *Pression* (2002, rev. 2007) 
* *Leftovers* (2001, rev. 2006
* *Circles* (2005) 
* *tReMbLiNg* (2002-2005) 
* *Lied* (2005) 
* *Intermezzi* (2004) 
* *Fluente* (2004)
* Grains (2003) 
* *Rituals II* (2002, revidert 2003) 
* *Rituals I* (2000, revidert 2003) 
* *Contradiction* (2000) 
* *Miniatures III* (2000) 
* *Speaking mountains* (2000) 
* *Miniatures II* (1999) 
* *Miniatures I* (1999)

## Referanser


## Eksterne lenker
* Biografi hos mic.no
* 
* Profil på Komponistforeningens nettsider
* Verkliste fra NB Noter
Årnestangen

**Årnestangen** er en halvøy som ligger på vestsiden av deltasletten i Rælingen kommune. Årnestangen er en del av Nordre Øyeren naturreservat.
Glommas hovedløp og Nitelva  går sammen på sydsiden av Fautøya omtrent midt på Årnestangen. Området består hovedsakelig av åker og skog samt noe beitemark. 

## Fugleliv
Området har et rikt fugleliv og er meget attraktivt for fuglekikkere. Årnestangen er spesielt viktig som rasteplass for fugler på vår- og høsttrekk og i april-mai kan man se tusenvis av ender, gjess og vadefugler. 
Nordre Øyeren fuglestasjon har base i to hytter nord på halvøya. Langt sør på halvøya finnes det et fugletårn og helt ytterst en observasjonsplattform.
Sven Lyder Kahrs

**Sven Lyder Kahrs** (født 1959) er en norsk komponist innen samtidsmusikk, bosatt i Paris.

Han har studert med Finn Mortensen og Kolbjørn Ofstad på Østlandets Musikkonservatorium i perioden 1970-1983. Senere studerte han med Brian Ferneyhough og Emmanuel Nunes.

I 2001 ble han tildelt Edvard-prisen i klassen samtidsmusikk, liten besetning for strykekvartetten *Ein Hauch um nichts* som ble spesialskrevet for Ultimafestivalen og urfremført av Ardittikvartetten. Han fikk dessuten Arne Nordheims komponistpris i 2005. For utgivelsen *Dew Sparrows Breath* ble han nominert til Spellemannprisen 2009 i klassen samtidskomponist.

## Referanser


## Eksterne lenker
*  
* 
*  Biografi fra mic.no
Torah Bright

**Torah Jane Bright** (født 27. desember 1986 i Cooma i New South Wales) er en australsk snøbrettkjører som deltok i de olympiske vinterlekene 2006 i Torino, 2010 i Vancouver og Vinter-OL 2014 i Sotsji. Hun var Australias flaggbærer ved åpningsseremonien ved De olympiske vinterleker i Vancouver 2010.

Bright ble olympisk mester i snøbrett under Vinter-OL 2010 i Vancouver. Hun vant konkurransen i halfpipe foran Hannah Teter og Kelly Clark, begge fra USA. Under Vinter-OL 2014 i Sotsji tok hun sølv i halfpipe.

Bright ble i 2012 tildelt Australiaordenens medalje.

## OL-medaljer
* 2010  Vancouver -  **Gull** i halfpipe, damer  Australia.
* 2014  Sotsji -  Sølv i halfpipe, damer  Australia.

## Referanser


## Eksterne lenker
* 
* 
* 
*  Offisiell hjemmeside
*  Profil på TTRWorldTour.com
*  Profil på UniversalSports.com
*  Profil på ESPN.go.com
*  Noen resultater på The-Sports.org
Kongens kunstkammer

**Kongens kunstkammer** eller **Det kongelige kunstkammer** i København ble grunnlagt rundt 1650 av Frederik III som *Det kongelige danske kunstkammer*. 

## Historie

Slike samlinger var på mote blant fyrster på denne tiden og kongen kan ha blitt inspirert gjennom utenlandsopphold og besøk hos sin fetter, hertugen på Gottorp slott.

I kunstkammeret oppbevarte man bl.a. utstoppede dyr og andre naturhistoriske gjenstander. Det var verdifulle gjenstander fra alle deler av  verden av gull, sølv og elfenben, våpen, malerier, mekaniske oppfinnelser og modeller av forskjellige bygningsverk og skip. Gjenstandene ble enten kjøpt eller kom i form av gaver fra andre fyrster og konger.

Fra starten av ble samlingen oppbevart på Københavns slott og en inventarliste fra 1674 viser at samlingen var delt opp i forskjellige kamre: et kammer med naturalier, et med kunstgjenstander og malerier, et med antikviteter og våpen, et med malerier og et med vitenskapelige instrumenter og ur. Videre var det et kammer med etnografika, et
med mynter og medaljer, et med etnografiske malerier og endelig et modellkammer.

Det gikk ikke lang tid før det ble trangt om plassen på slottet og i 1665 la man ned grunnstenen til en 3-etasjes bygning rett vest for Københavns slott. Førsteetasje skulle inneholde arsenal, andre etasje bibliotek og øverst  kunstkammeret. Tingene ble antakelig flyttet over i perioden 1670&ndash;80. Bygningen finnes fremdeles og benyttes i dag av Rigsarkivet. Overflyttingen til den nye bygningen innebar også at alle  kunne bestille en omvisning hos kunstkammerforvalteren, mot betaling. Kongen hadde sin egen lønngang til kunstkammeret og i forbindelse med byggingen av det første Christiansborg oppførte man i 1740&ndash;43 en lønngang direkte fra slottet til kunstkammerbygningens vestlige del, som stadig finnes i dag.

Da man erobret Gottorp slott under den store nordiske krig i 1713, tilfalt hertugens samlinger kongen. Kunstkammer og bibliotek ble forseglet i 1725 og i 1742 ble det gitt ordre om at samlingene skulle gjennomgås og registreres. Etter dette arbeidet ble de overført til København og størstedelen ble overlevert til kunstkammeret.

Kunstkammeret ble oppløst i 1825 og samlingene overført til de nyopprettede spesialmuseene. Dette var et oppgjør med renessansens idé om altfavnende samlinger til fordel for en moderne anskuelse av verden oppdelt i forskjellige vitenskaper. Mange av de forskjellige museene som overtok de kultur-, kunst- og naturhistoriske samlingene, danner i dag grunnstammen i flere av de store museene, som f.eks. Nationalmuseet, Rosenborg slott, Statens Museum for Kunst, Det Nationalhistoriske Museum på Frederiksborg Slot og Zoologisk Museum.

## Referanser


## Eksterne lenker
* Kunstkammer.dk
Kjenn skole

**Kjenn ungdomsskole** er en av de tre ungdomsskolene i Lørenskog. Den ligger ca. 150 meter fra Lørenskog rådhus. Skolen er gammel, men i god stand og ligger med kort gangavstand fra Langvannet og Rådhusparken, broovergang som fører til Metro shoppingsenter og side om side ved den nye Mailand videregående skole.

Kjenn ungdomsskole har også begrenset tilgang til å bruke den nye Kjennhallen som tilhører Mailand vgs. Skolen ble i tidsperioden 2011-2012 renovert og bygd om.

## Referanser


## Eksterne lenker
*
Ghost Opera

***Ghost Opera*** er det åttende studioalbumet til det amerikanske progressiv/power metal-bandet Kamelot.

Albumet ble utgitt 5. juni 2007 på Steamhammer Records. Fra albumet ble det utgitt fire musikkvideoer; «Ghost Opera», «The Human Stain», «Rule the World» og «Love You to Death».

I 2008 ble det utgitt en ny versjon av albumet; *Ghost Opera – The Second Coming*, en dobbelt-CD med 10 konsertspor og bonusspor på disk 2.

## Sporliste
# «Solitaire» – 1.00
# «Rule the World» – 3.40
# «Ghost Opera» – 4.06
# «The Human Stain» – 4.01
# «Blücher» – 4.03
# «Love You to Death» – 5.13
# «Up Through the Ashes» – 4.59
# «Mourning Star» – 4.37
# «Silence of the Darkness» – 3.43
# «Anthem» – 4.24
# «Eden Echo» – 4.13

;Disk 2 på *The Second Coming*
# «Solitaire» (konsertopptak) – 1:10
# «Ghost Opera» (konsertopptak) – 4:06
# «The Human Stain»  (konsertopptak) – 4:15
# «Mourning Star» (konsertopptak) – 4:30
# «When the Lights Are Down» (konsertopptak) – 4:03
# «Abandoned» (konsertopptak) – 4:15
# «The Haunting (Somewhere in Time)» (med Simone Simons) (konsertopptak) – 4:33
# «Memento Mori» (konsertopptak) – 9:08
# «Epilogue» (konsertopptak) – 2:27
# «March of Mephisto» (konsertopptak) – 4:49
# «Season's End» – 3:32
# «Pendulous Fall» – 3:57
# «Epilogue» – 2:46
# «Rule the World» (Remix) – 4:22

## Personell
* Roy Khan – vokal
* Thomas Youngblood – gitar
* Glenn Barry – bassgitar
* Casey Grillo – trommer
* Oliver Palotai – keyboard

## Eksterne lenker
*
Altica palustris

***Altica palustris*** (Weise 1888) er en bille som tilhører familiegruppen bladbiller (Chrysomelidae). Den regnes ikke til skadedyrene.

*Altica palustris* er en av de største jordloppene, mellom 3,5-5,5&nbsp;mm lang. Den er metallisk med et svakt blålig eller grønt, nesten svart hode, halsskjold (pronotum) og dekkvingene. Halskjoldet har er nær uten noen punktur, dekkvingene har en svak uregelmessig fin punktur (ikke ordner i rekker). Kroppen er litt langsmal, noe pæreformet, som bladbillene ofte er. Beina er noe lysere, brunlig, svarte. Baklåret er langt tykkere enn de andre lårene.

Både larvene og de voksne (imago) billene lever av å spise blad på næringsplanten.

*Altica palustris* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Altica palustris'' - Fauna Europaea
* Norsk Entomologisk forening
Hurtigløp på skøyter under Vinter-OL 1928 – 5000 meter herrer

**5000 meter [[hurtigløp på skøyter]]** var en øvelse under Vinter-OL 1928. Konkurransen ble avholdt mandag, 13. februar 1928 i St. Moritz, Sveits.

33 skøyteløpere fra 14 nasjoner konkurrerte i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1928:

*(*)* Rekorden ble satt på naturis.

## Resultater

## Eksterne lenker
* 
* Official Olympic Report
*
Magnus Larsen (musiker)

**Magnus Larsen** (født 31. mars 1963) er en norsk folkemusiker og bassist. Han er best kjent som bassist i popgruppa Di Derre, som var et av landets mest populære band da de i 1994 ga ut platen *[[Jenter & Sånn]]*. Han spiller også i gruppen Valkyrien Allstars, sammen med Tuva Syvertsen, Erik Sollid og Martin Langlie.

## Diskografi
### [[Di Derre]]

* *[[Den Derre med Di Derre]]* (1993)
* *[[Jenter & Sånn]]* (1994)
* *[[Gym (album)|Gym]]* (1996)
* *[[Slå meg på! (Popmusikk)]]* (1998)
* *[[Di beste med Di Derre]]* (2006)
* *[[Historien om et band]]* (2013)
* *[[Høyenhall (album)|Høyenhall]]* (2018)
;Singler/EP-er
* *Børs cafe/Stein i skoa* (1992)
* *90-meters bakken/Vampyren* (1992)
* *75 (93-høstversjon)* (1993)
* *Jenter* (1994)
* *Rumba med Gunn (1-2-3)* (1994)
* *Ba-ba-ba* (1994)
* *Pen* (1995)
* *Vårt korps* (1996)
* *Selvfølgelig* (1996)
* *Gym* (1996)
* *[[To fulle menn]]* (1997)
* *Slå meg på* (1998)
* *14 kvinner* (1998)
* *Festen* (2006)
* *Her er sommerhiten* (2013)
* *Syk* (2013)
* *Slakt* (2016)
* *Oslo by*(2016)
* *Mirakel* (2017)
* *Det går fint* (2018)
### Valkyrien Allstars
;Album
* *[[Valkyrien Allstars (album)|Valkyrien Allstars]]* (2007)
* *[[To måner]]* (2009)
* *[[Ingen hverdag]]* (2011)
* *[[Farvel slekt og venner]]* (2014)
* *[[Prøv å si noe til meg nå]]* (2016)
* *[[Slutte og byne]]* (2020)
* *Venter på noen som venter på noen* (2025)
;Singler
* *Å gjev du batt meg* (2007)
* *Eg vil ha deg* (2007)
* *Sommernattsdrøm* (2009)
* *Nå vil jeg ikke leke med teitinger mer* (2010)
* *Grøfter* (2012)
* *Å eg veit meg eit land* (2012)
* *Kom hjem* (2014)

### [[Et Cetera (band)|Et Cetera]]
* *[[Et Cetera (album)|Et Cetera]]* (1985)

### Deltar på
* Kinky Vibes: *[[How Kinky Can U Get?]]* (1995)
* Fuzzbaby: *[[Signs & Cymbals (EP)|Signs & Cymbals]]* (1996)
* Jokke med Tourettes: *Positiv kjærlighetssang* (1997)
* Jokke med Tourettes: *[[Trygge Oslo]]* (1997)
* Jokke & Valentinerne & Jokke & Tourettes: *[[Prisen for popen]]* (2002)
* Alex Rosén & The Young Dudes: *[[Prewave]]* (2004)
* Folkelarm/Etnisk musikklubb: *[[FolkeLarm Oslo2008]]* (2008)
* Folkelarm/Etnisk musikklubb: *[[FolkeLarm Oslo2009]]* (2009)
* Forente artister: *[[Dugnad for Haiti &ndash; Live fra Operaen]]* (2010)
* Kirkelig Kulturverksted: *[[Norge, mitt Norge...?]]* (2012)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Svarteper: *[[Svevestøv (Svarteper-album)|Svevestøv]]* (2016)
* Sturla Stålsett: *Ikke legg på svøm* (2017)
* Sturla Stålsett: *[[Glansdager (album)|Glansdager]]* (2017)
* Ugagn: *[[Vengjeslag]]* (2017)

## Eksterne lenker
* 
* 
* 
*  Valkyrien Allstars' hjemmeside
Rated R

:*For Queens of the Stone Age album med samme navn, se: [[Rated R (Queens of the Stone Age)]]*
***Rated R*** er et studioalbum med Rihanna fra 2009.

Rihannas fjerde album ble utgitt i november 2009. Albumet strakk seg opp på en fjerde-plass på *[[Billboard]] 200* med et salg av 181 000 eksemplarer den første uken i USA. *Rated R* kom på førsteplass i Norge. Albumet har solgt Platinaplate i samme landet. 

Albumet ga ut seks singler. Den første singelen ble "Russian Roulette". Den havnet topp 10 i USA og Storbritannia og havnet som nummer 1 i blant annet Norge og Sveits. De to neste singlene ble "Hard" og "Wait Your Turn". Hard kom en 8.-plass på *Billboard Hot 100*. Den fjerde singelen "Rude Boy" og toppet den amerikanske hitlisten i fem uker. "Rude Boy" ble Rihannas sjette listetopper i USA. De to siste singlene var "Rockstar 101" med Slash som gjesteartist og "Te Amo". Sistnevnte kom topp 20 i ti land.

Det ikke mange visste, var at egentlig Rihanna ville døpe albumet til *I'm Such A Fucking Lady*, men flere sponsorer og butikker avslo det og sa de ikke ville reklamere for albumet dersom albumet ble hetende det. Istedenfor ble albumet døpt *Rated R*, som kommer av et amerikansk uttrykk hvor budskapet er «uegnet for barn».

Rihanna dro på turne i april 2010 og varte til mars 2011. Turneen ble kalt *Last Girl on Earth* i hensikt med å promotere albumet *Rated R*. Turneen gikk gjennom Europa, Australia, Nord-Amerika og Midtøsten. Kesha var oppvarmingsartist i Nord-Amerika.

## Sporliste

## Eksterne lenker
*
Kurfyrstedømmet Sachsen

**Kurfyrstedømmet Sachsen** (tysk: *Kurfürstentum Sachsen*), også kalt **hertugdømmet Øvre Sachsen**, var et kurfyrstedømme som eksisterte innenfor Det hellige romerske rike av den tyske nasjon fra 1356 til 1806. Karl IV fastslo ved Den gyldne bulle i 1356 at en ny keiser skulle velges av sju kurfyrster. Hertugen av Sachsen-Wittenberg var en av disse sju fyrstene. Markgrevskapet Meißen ble innlemmet i kurfyrstedømmet i 1423. Kurfystedømmet Sachsen ble i 1806 erstattet av kongeriket Sachsen.

## Referanser
Roastbiff

**Roastbiff** (fra engelsk; «roast beef» = stekt storfekjøtt) er storfekjøtt stekt i stekeovn. 

Kjøttet stekes ved lav varme (125°C – 175°C), og skal være rosa til rødt i midten ved servering. Roastbiff kan serveres til middag, som hovedrett, eller skåret i skiver til smørbrød eller koldtbord. 

## Se også
* Tjälknöl

## Referanser
Espen Stenhammer

**Espen Stenhammer** (født 24. mars 1966) er en norsk forfatter og trommeslager. Han er best kjent som trommeslager i popgruppa Di Derre hvor han ble medlem i 1993, etter at Sverre Beyer, som døde i 2002, sluttet. Han har medvirket på alle album med bandet – sist med *[[Historien om et band]]* som ble utgitt i 2013. Han har samarbeidet med flere norske artister, blant andre Henning Kvitnes på albumet *[[Godt vann]]* hvor han spilte trommer og perkusjon. Han har også medvirket i *[[Åpen post]]* hvor han var en av gutta i husbandet GASS. Han ga i 2008 ut boken «Lyd & Fryd i musikkens verden».

Stenhammer er opprinnelig fra Harestua i Lunner kommune på Hadeland. Her startet han i 1985 sammen med Henning Klevmark, Vidar Løvstad, Terje Hovde og Jon Werner Eriksen bandet Big Timber som senere skiftet navn til Hjerterknekt.

## Diskografi
* *[[Familien Pit Pot]]* (2003), med Øyvind Lyse og Helge Hummervoll

### [[Di Derre]]
* *[[Den Derre med Di Derre]]* (1993)
* *[[Jenter & Sånn]]* (1994)
* *[[Gym (album)|Gym]]* (1996)
* *[[Slå meg på! (Popmusikk)]]* (1998)
* *[[Di beste med Di Derre]]* (2006)
* *[[Historien om et band]]* (2013)
* *[[Høyenhall (album)|Høyenhall]]* (2018)

### [[Medium Kitchen]]
* *[[Union Park]]* (2007)
* *[[Something for the Holidays]]* (2009)
;Singler
* *Union Park* (2007)
* *Kings Road* (2007)
* *Night After Night* (2008)

### [[Work Funny Hours]]
* *[[Work Funny Hours (album)|Works Funny Hours]]* (1991)

### [[Lonely Together]]
* *[[Lonely Together (Lonely Together-album)|Lonely Together]]* (2003)

### [[Jo Bergsland|Jo Bergsland & The Lonely Together Band]]
* *[[Jo Bergsland & The Lonely Together Band]]* (2011)

### Deltar på
* Joe Amundsen: *[[Fra en helt vanlig manns notater]]* (1986)
* Lena Teigen: *[[Lena 2 (album)|Lena 2]]* (1992)
* Jan Dahlen: *[[Mitt bæste før dæ]]* (1993)
* Henning Kvitnes: *[[Postcards from Life]]* (1993)
* Merchants of Versus: *[[Wish Across the Land]]* (1994)
* Tim Scott McConnell: *[[Deceivers & Belivers]]* (1994)
* Hågen: *Be Blessed* (1995)
* Henning Kvitnes: *[[Godt vann]]* (1995)
* Hågen Rørmark: *[[Mondo Cane (Hågen Rørmark-album)|Mondo Cane]]* (1995)
* LoMsk: *[[Song om ei segn]]* (1995)
* Jahn Teigen: *[[Hele historien 1967&ndash;1994]]* (1995)
* Tim Scott: *[[Everywhere I've Been]]* (1996)
* Henning Kvitnes: *[[Heartland]]* (1998)
* Tor Endresen: *[[Sanger (Tor Endresen-album)|Sanger]]* (2002)
* Eventyr CD-Bok med historie: *[[Ut på ferietur!]]* (2003)
* Henning Kvitnes: *[[På godt norsk]]* (2003)
* Hadeland Rockeklubb: *[[Hadeland Rockeklubb presenterer Rockens historie på Hadeland 1979&ndash;2003]]* (2003)
* Liv Marit Wedvik: *[[Home Sweet Home]]* (2005)
* Ole Dørje: *[[Sidelengs]]* (2008)
* Liv Marit Wedvik: *[[So the Story Goes &ndash; The Very Best of Liv Marit Wedvik]]* (2013)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)

## Eksterne lenker
* 
*
Sverre Beyer

**Sverre Beyer** (1958–2002) var en norsk trommeslager. I de siste årene av sitt liv var han medlem i rock/pop-bandet Di Derre.  Beyer døde av kreft i 2002. 
## Diskografi
### [[Di Derre]]
* *[[Den Derre med Di Derre]]* (1993)
* *[[Jenter & Sånn]]* (1994)
* *[[Di beste med Di Derre]]* (2006)
* *[[Historien om et band]]* (2013)
;Singler/EP-er
* *Børs cafe/Stein i skoa* (1992)
* *90-meters bakken/Vampyren* (1992)
### [[Café Café]]
;Album
* *[[Just Do It (Café Café-album)|Just Do It]]* (1985)
;Singler
* *Singer/Honolulu* (1983)
* *Carnival/Sailor* (1984)
### Deltar på
* Plann: *[[Elektra Elektra]]* (1982)
* Lemon: *Vicious Circle* (1996)
* Melodisc: *[[Stellar Voyage &ndash; Rare Rock Grooves and Fusion from Norway]]* (2005)

## Referanser
Hemmeligheten i deres øyne

***Hemmeligheten i deres øyne*** (originaltittel: *El secreto de sus ojos*) er et argentinsk drama-thriller fra 2009, regissert av Juan José Campanella. Filmen er basert på Eduardo Sacheris bok *La pregunta de sus ojos* («Spørsmålet i deres øyne»).

Filmen vant Oscar for beste fremmedspråklige film.

## Handling
I juni 1974 etterforsker agent Benjamin Espósito voldtekten og drapet på Liliana Colotto de Morales. Espósito lover ektemannen hennes, Ricardo, at han aldri skal gi seg før han har funnet denne morderen og gitt ham en livstid i fengsel. Espósito får hjelp av sin alkoholiserte partner Pablo Sandóval og hans nye avdelingssjef Irene Menéndez-Hastings.

Men Romano, Espósitos rival, anklager to immigranter for drapet, noe som irriterer Espósito når han oppdaget at begge tó ble utsatt for tortur for å få en tilståelse. Espósito oppdager en ledetråd i det han ser på gamle fotografier av Liliana, som Ricardo tidligere ga ham: Mange av disse fotografiene inneholdt en mann, identifisert som Isidoro Gómez, som i bildene stirret mistenksomt på Liliana.

Espósito og Sandóval sniker seg deretter inn i Gómez sin mors hjem i Chivilcoy. I løpet av innbruddet oppdager de noen brev skrevet av Gómez til moren hans. Sandóval stjeler disse brevene, men Espósito finner ut av dette etter å ha returnert til Buenos Aires.

## Skuespillere
* Ricardo Darín som Benjamín Espósito
* Soledad Villamil som Irene Menéndez Hastings. Dommer og Espósitos overordnede
* Pablo Rago som Ricardo Morales, ektefellen til Lliliana Coloto
* Javier Godino som Isidoro Gómez
* Guillermo Francella som Pablo Sandoval. Venn av Espósito
* Mario Alarcón som dommer Fortuna
* Mariano Argento som Romano
* José Luis Gioia som inspektør Báez
* Carla Quevedo som Liliana Coloto

## Referanser


## Eksterne lenker
*
Torkil Torsvik

**Torkil Torsvik** (født 6. august 1978) fra Kolvereid, er en norsk musiker, sanger og programleder. 

Han spiller i punkbandet Nullskattesnylterne.

Torsvik er programleder for *Ettermiddagen med Torkil Torsvik* på Radio Rock, og podkasten *Gammal Maiden*. Episodene består for det meste av portrettintervjuer som handler om musikk, inspirasjon, veivalg og oppvekst. Hver gjest må velge en låt av bandet Iron Maiden. Samtalen dreier rundt låta og gjestens liv.

## Diskografi
### Nullskattesnylterne
* *Fortar, høgar, hardar (EP)* (2003)
* *[[Fortar, hardar, høgar]]* (2004)
* *[[Instinkt (album)|Instinkt]]* (2006)
* *[[Skrot (album)|Skrot]]* (2008)
;Singler
* *Null$katte$nylterne/Mean Idols* (2004, splitt med Mean Idols)
* *Ho vil ha rock* (2005)
* *Grønn mann* (2006)
* *Instinkt* (2006)
* *RBK* (2006)
* *Lørdag* (2007)
* *Skrot* (2008)
* *Kolvre i gult og svart* (2008)

### Deltar på
* KISS-hyllest: *A Tribute to the Hottest Band In the World* (2002)
*Chuck Berry-hyllest: *A Tribute to Mr. Rock* (2005)
* Joachim Nielsen-hyllest: *[[Det beste til meg og mine venner]]* (2005)
* Nude Pube Banglers: *Juggernaut* (2008)
* Rosenborg: *Rosenborg Undergrunn* (2009)

## Referanser
Åsmund Prytz

**Åsmund Prytz** (født 1973) er en norsk musiker og gitarist fra Namsos. Han er best kjent som gitarist i punkbandet Nullskattesnylterne, som han dannet i 1991. Han er den eneste i bandet som har vært med siden starten.

Han er utdannet sivilagronom fra NLH, og har arbeidet innen kultur, kommunikasjon og offentlig forvaltning. Han har også vært politisk rådgiver for Venstres stortingsgruppe.

Åsmund Prytz er sønn av tidligere politimester og statssekretær Trond Prytz.

## Diskografi
### Nullskattesnylterne
* *Zlapztwang* (1993)
* *Juha Mieto (EP)* (2001)
* *Fortar, høgar, hardar (EP)* (2003)
* *[[Fortar, hardar, høgar]]* (2004)
* *[[Instinkt (album)|Instinkt]]* (2006)
* *[[Skrot (album)|Skrot]]* (2008)
;Singler
* *Kval & krill/Endspiel* (1999, splitt med tyske Euroshäck)
* *[[Shake Hands and Be Friends with Prudence]]* (1999, splitt med Tugboat)
* *Klå/Narr* (1999)
* *Pæng/Lægebesøk* (1999)
* *[[She's a Sensation/I Wanna Be Your Boyfriend]]* (1999, splitt med Harry Coltello & Tipos de Interés)
* *[[Null$katte$nylterne/Mean Idols]]* (2004, splitt med Mean Idols)
* *Ho vil ha rock* (2005)
* *Grønn mann* (2006)
* *Instinkt* (2006)
* *RBK* (2006)
* *Lørdag* (2007)
* *Skrot* (2008)
* *Kolvre i gult og svart* (2008)

### Deltar på
* Punch Drunk: *[[Punch Drunk (album)|Punch Drunk]]* (1996)
* PunchdrunkSvartidaudir: *[[Punchdrunk VS Svartidaudir 0-0]]* (1997)
* Safety Pin Records: *[[Riot on the Rocks, Vol. 1]]* (1999)
* Requiem Productions/Underground Records: *[[Fuckin' North Pole Punk Rock Collection Vol. 1]]* (2000)
* Safety Pin Records: *[[Muga 16 Años]]* (2000)
* HDP Records: *[[A Collection of Great Dance Tunes Vol. 1]]* (2001)
* Turboneger-hyllest: *[[Alpha Motherfuckers &ndash; A Tribute to Turbonegro]]* (2001)
* Happyrape Records: *[[Norwegian Nihilism Vol. 1]]* (2001)
* Kiss-hyllest: *[[A tribute to... The Hottest Band in the World]]* (2002)
* : ** (2004)
* Chuck Berry-hyllest: *[[A Tribute to Mr. Rock]]* (2005)
* Joachim Nielsen-hyllest: *[[Det beste til meg og mine venner]]* (2005)
* Rosenborg: *[[Rosenborg Undergrunn]]* (2009)
* Terje Venstre: *Må noen gå* (2016)
* Tove Karoline Knutsen & Terje Breivik: *Øya* (2017)
* Terje Breivik: *Rause fellesskap* (2017)
* Terje Venstre: *Halvtolvstuen* (2017)

## Referanser
William Beardmore

**William Beardmore**, 1. baron Invernairn, (født 16. oktober 1856 i Deptford, London, død 9. april 1936 i Strathnairn, Inverness-shire) var en britisk industrimann.

## Bakgrunn og virke
Beardmore ble født i Deptford i London, hvor hans far, også William Beardmore, jobbet som ingeniør. I 1861 flyttet familien til Glasgow hvor hans far var med på å grunnlegge Parkhead Forge, et stålverk og leverandør til en voksende skipsbygging og jernbaneindustrien i Clyde. Beardmore ble utdannet ved High School of Glasgow og Ayr Academy. Da han var femten år begynte han som lærling på Parkhead, samtidig som han gikk på kveldsskole ved Ayr Academy. Da han hadde fullført læretiden i 1877 ble han immatrikulert ved Royal School of Mines ved South Kensington, London.

Kort tid etter døde hans far, og da den tredje forretningspartneren pensjonerte seg ble Williams onkel Isak eneeier. William ble juniorpartner i 1879, og da hans onkel gikk av med pensjon syv år senere ble han eneeier av bedriften. Han utvidet raskt virksomheten og dannet aksjeselskapet William Beardmore & Company, hvor han selv ble formann og  administrerende direktør, i 1902. i 1899 kjøpte han den verdensberømte hagen til Robert Napier & Sons i Govan, Clyde. I 1900 ble han formann i John I. Thornycroft & Company, firmaet som bygde torpedobåter. I 1902 ble han også eier og direktør i våpenfirmaet Vickers og motorprodusenten Arrol-Johnston.

I løpet av årene utviklet han virksomheten til å omfatte produksjon av kjøretøy, våpen, inkludert granater og stridsvogner, luftfartøy, luftskip og motorsykler. Den opprinnelige virksomheten fortsatte å produsere et bredt utvalg av stålmaterialer, herunder pansrede materialer, støping, akslinger, jernbaneutstyr, dampkjeler og hjul.

I 1900 kjøpte han et område på nordsiden av elven Clyde ved Dalmuir, ved siden av det berømte verftet til John Brown & Company ved Clydebank. Dette området utviklet han til et av de største og mest moderne verftene i verden, men nedgangen i skipsbyggingen i etterkrigstiden førte til at verftet ble stengt ned i 1936.

Blant skipene som ble bygget av Beardmore var SS «Warilda», senere HMAT «Warilda», for Adelaide Steamship Company, slagskipet HMS «Conqueror», slagskipet HMS «Ramillies» og hangarskipet HMS «Argus». 

Beardmore sponset Ernest Henry Shackletons antarktiske ekspedisjon i 1907, og fikk Beardmorebreen oppkalt etter seg. Han var medlem av Royal Institution of Naval Architects, Institution of Mechanical Engineers, Iron and Steel Institute, og Institution of Shipbuilders and Engineers in Skottland. Han var også formann for Industrial Welfare Society. 

Han ble adlet som baronett i 1914 og opphøyet til Baron Invernairn ved nyttår 1921. William Beardmore døde i sitt hjem i Strathnairn, Inverness-shire av hjertesvikt 9. april 1936, 79 år gammel.

## Referanser


## Kilder
* Biografi, *[[Dictionary of National Biography|Oxford Dictionary of National Biography]]*

## Eksterne lenker
* 
*
Arne Bust Mykle

**Arne Bust Mykle**  (1937–2015) var en norsk dukketeaterutøver, dukketeaterpedagog, forfatter og lærer.

## Familie
Arne B. Mykle var sønn av Ruth Benzen (Sivertsen) og forfatteren Agnar Mykle.

## Kunstnerisk virke
Mykle hadde utdannelse fra blant annet Kunst- og håndverksskolen i Oslo og Dramatiska institutet i Stockholm. Sammen med sin daværende kone Bjørg Mykle og Ebbe Ording laget han i 1969 *Reparatørene*, en dukketeaterserie på fem episoder skrevet for barne-TV om figurene Pompel og Pilt.

Utover i 1970-årene ble Mykle en drivkraft i arbeidet med å skape en barneteatertradisjon tuftet på de store fortellingene. Han var kunstnerisk leder ved Oslo Nye Teaters Dukketeater, drev privat dukketeater og Dukketeaterverkstedet. Han var også lærer i film og teater og rektor ved Buskerud Folkehøyskole. Mykle skrev blant annet *Opera Pompel og Pilt* (2003) samt barnebøkene *Plutselig en morgen* (2006) og *Emma Kråkebolle * (2006).

I 2007 arrangerte Sverresborg Trøndelag Folkemuseum en utstilling som viste Agnar og Jane Mykles innsats for figurteateret. Utstillingen var kuratert av Arne Bust Mykle og Bjørg Mykle.

## Referanser


## Eksterne lenker
* 
*  Intervju i Dagbladet 2003
Element Skateboards

**Element Skateboards** (opprinnelig navn: Underworld Element Skateboards) er en amerikansk skateboardprodusent fra Irvine i California. Selskapet ble dannet i 1992. Det er i dag (2010) et datterselskap av det australske selskapet Billabong. Varemerket på selve brettet er tre-logoen på decket. borde er laget av lønne tre og blandet sammen med andre kjemikalier, som ikke skader naturen.

## Eksterne lenker
*
Brunost no igjæn?

***Brunost no igjæn?*** er det andre musikkalbumet fra Knutsen & Ludvigsen, utgitt i 1972. Albumet ble produsert av Johnny Sareussen. For albumet fikk duoen den første *[[Spellemannprisen 1972|Spellemannprisen]]* i kategorien *Barneplate* i 1973.

## Sporliste

# «Intro» (Dolmen/Lorentzen)
# «Sangerinnevise» (Dolmen/Lorentzen)
# «Bestefarvise» (Dolmen/Lorentzen)
# «Sjømannsvise» (Dolmen/Lorentzen)
# «Klistervise» (Dolmen/Lorentzen)
# «Spaservise» (Dolmen/Lorentzen)
# «Prærievise» (Dolmen/Lorentzen)
# «Nattvise» (Dolmen/Lorentzen)
# «Nesehornvise» (Dolmen/Lorentzen)
# «Nesevise» (Dolmen/Lorentzen)
# «Strømpevise» (Dolmen/Lorentzen)
# «Dyrevise» (Dolmen/Lorentzen)
# «Lu-luvise» (Dolmen/Lorentzen)
# «Korkantate» (Dolmen/Lorentzen)
# «Massevise» (Dolmen/Lorentzen)
## Medvirkende
* Øystein Dolmen - sang, gitar, låtskriver, munnspill, nese, gamp, mandolin, kazoo, tenor, perkusjon
* Gustav Lorentzen - sang, gitar, låtskriver, piano/flygel, tuba, kazoo, bass, trekkspill, støvsugerslange, askebegertopp, nese, perkusjon, skipsklokke, kulepenn
* Jan Tro - bass, vokal
### Andre medvirkende
* Carl Haakon Waadeland - trommer, hestemerr 
* Gerd Gudding - fele
* Harald Gundhus - fløyte, tenorsaksofon, vokal, konduktør
* Eirik Lie - gitar
* Petter Hjertholm - fotoapparat med linser, brunost
* Gudmund Skjåk-Bræk - ost & vin
* Alis Ringereide ?
* Per Husby - spikerpiano, flygel
* Egil Eide - tekniker
* Kari Svendsen - Konduktørens kone og banjo
* Anne Elisenberg - vokal
* Johnny Sareussen - produsent

## Eksterne lenker
* 
* Knutsen & Ludvigsen – Brunost no igjæn?
Isblink

**Isblink** er et hvitt glimmer med lys som vises ved horisonten og som oppstår når isen og snøen reflekterer lyset mot skyene. Dette kan oppstå til tross for at selve isen eller snøen ikke er synlig fra den posisjonen betrakteren befinner seg. Det forekommer hovedsakelig ved lavt skydekke, som stratus og stratocumulus.

Ved at isblink ikke oppstår på åpent hav, kan fenomenet utnyttes til navigering i delvis islagte sjøområder. Dette har blitt utnyttet av inuitter og ved utforskningen av nordvestpassasjen. Ved navigering på hav forekommer også de to motsatte begrepene «ishimmel» og «vannhimmel» for å beskrive dette fenomenet.

## Referanser
Langrenn under Vinter-OL 1924 – 18 kilometer herrer

**Herrenes 18 kilometer i langrenn** under Vinter-OL 1924 ble holdt i Chamonix, Frankrike lørdag den 2. februar 1924.

Rennet var også tellende i kombinert for deltakere som var også var påmeldt i denne øvelsen.

41 langrennsløpere fra tolv nasjoner konkurrerte i øvelsen. I tillegg gikk 11 løpere som bare konkurrerte i kombinert.

## Medaljevinnere

## Resultater

Komkurransen startet kl. 9.30 da den første som startet var Antonín Gottstein fra Tsjekkoslovakia. Den siste som startet Ragnar Omtvedt fra USA kl. 9.55.30. Den første som fullførte var Tapani Niku fra Finland kl. 10.51.56 og øvelsen ble avsluttet med den siste i mål, var Sigurd Overbye kl. 12.00.33. 

SR=Startrekkefølge, det var 30 sekunders startintervall (inkludert de som bare deltok i kombinert).

## Eksterne lenker
* 
* Offisiell olympisk rapport
*
Bruno Delbonnel

**Bruno Delbonnel** (født 1957) er en fransk filmfotograf.

Delbonnel er født i Nancy i Frankrike, og ble uteksaminert fra École Supérieure d'Études Cinématographiques i Paris i 1978 .

Delbonnel har samarbeidet med regissør Jean-Pierre Jeunet tre ganger. To av på filmene, *[[Den fabelaktige Amélie fra Montmartre]]* og *[[En langvarig forlovelse]]*, førte til Oscarnomineringer for Delbonnel. Han ble også nominert for sin jobb på *[[Harry Potter og Halvblodsprinsen (film)|Harry Potter og Halvblodsprinsen]]*.

## Filmografi som filmfotograf

## Referanser


## Eksterne lenker
*
Fredrik Christian av Sachsen

**Fredrik Christian av Sachsen** (født 5. september 1722 i Dresden, død 17. desember 1763 i Dresden), med det fulle navn *Friedrich Christian Leopold Johann Georg Franz Xaver von Sachsen* var en kurfyrste av Sachsen som regjerte fra 5. oktober til 17. desember 1763. Fredrik Christian var også prins av Polen, men ble ikke tronarving grunnet sin korte regjeringstid. Fredrik Christian tilhørte albertiner-linjen av Huset Wettin.

## Referanser
Knutsen og Ludvigsen (album)

***Knutsen og Ludvigsen*** er debutalbumet til Knutsen & Ludvigsen som ble utgitt i 1970.

Mellom sporene på albumet utspiller det seg en historie om dagliglivet til Knutsen & Ludvigsen, som bor i en tunnel. Blant annet får de brev fra myndighetene om at de ikke kan bo i tunnelen. De prøver å gjøre tunnelen mer likt et hus, men det er ikke så lett. Senere får de et (noe ufrivillig) besøk av konduktøren som har falt av et tog.

## Sporliste
# «Knutsen og Ludvigsens kjenningsmelodi» (Dolmen/Lorentzen)
# «Knutsens morgenvise» (Dolmen/Lorentzen)
# «Tonevise» (Dolmen/Lorentzen)
# «Matpakkespisevise» (Dolmen/Lorentzen)
# «Togvise» (Dolmen/Lorentzen)
# «Ekkovise» (Dolmen/Lorentzen)
# «Knutsen og Ludvigsen kjenningsmelodi II» (Dolmen/Lorentzen)
# «Savnevise» (Dolmen/Lorentzen)
# «Funetrall» (Dolmen/Lorentzen)
# «Kommodevise» (Dolmen/Lorentzen)
# «Konduktørens vise» (Dolmen/Lorentzen)
# «Ellesprellevise» (Dolmen/Lorentzen)
# «Ludvigsens godnattvise» (Dolmen/Lorentzen)

## Personell
* Øystein Dolmen – Knutsen, gitar & sang
* Gustav Lorentzen – Ludvigsen, gitar & sang
* Jan Tro – konduktøren, bass & sang 
* Harald Gundhus – fortelleren
* Egil Eide – tekniker 
* Stein Robert Ludvigsen – produsent 
## Eksterne lenker
* 
* Knutsen & Ludvigsen
Ut mot havet (album)

***Ut mot havet*** er debutalbumet til Rune Rudberg, utgitt i 1988. Albumet er hans største suksess hittil.

## Sporliste

# «Ut mot havet» (Drafi Deutscher/Arve Sigvaldsen) 4:05
# «Stjernetango» (Dilek Cumrali Koc/Nick Borgen/Åge Magnussen) 3:09
# «Farvel Marita» (Hans Inge Fagervik) 4:54
# «Jeg var så lykkelig» (Rune Rudberg) 3:39
# «Det gamle hvite huset» (Boris Gardiner/Arve Sigvaldsen) 4:33
# «Vi overlever regnet» (Ketil Stokkan) 3:38
# «Dagens morgengave» (Dilek Cumrali Koc/Nick Borgen/Åge Magnussen) 3:44
# «A Hopeful Heart» (Nick Borgen) 3:20
# «Alt jeg tenkte på» (Wayne Carson/Mark James/Johnny Christopher/Marit Vollen) 4:07
# «I Love You» (Nick Borgen) 4:53
# «Sha la la la lee» (Kenny Lynch) 2:56
# «Skal vi gå hjem til deg?» &ndash; Ska vi gå hem till dej (Lasse Tennander/Arve Sigvaldsen) 4:32

## Medvirkende
### Musikere
* Rune Rudberg - sang, kor, låtskriver 
* Nick Borgen - keyboard, gitar, tekniker, arrangement, programmering, produsent, låtskriver
* Janne Lucas - keyboard
* Thomas Wennerström - bass
* Rolf Kimfors - trommer
* Sven Fridolfsson - saksofon 
* Gitte Persson - sang på *A Hopeful Heart*
* Heidi Holm - sang på *Sha la la la lee*
* Laila Holm - sang på *Sha la la la lee*
### Øvrige medvirkende
* Terje Agnalt - fotograf
* Tom Friberg - design 
* Arve Sigvaldsen - tekstforfatter
* Marit Vollen - tekstforfatter 
* Åge Magnussen - låtskriver
* Ketil Stokkan - låtskriver
## Eksterne lenker
* 
* Ut mot havet
Vinger over Europa

***Vinger over Europa*** er et musikkalbum av Rune Rudberg, utgitt i 1989.

## Sporliste

# «Vinger over Europa» (Borgen/Sigvaldsen) 3:03
# «Far og sønn» (Berndt/Brozat/Sigvaldsen) 3:38
# «I min gitar» (Rudberg/Sigvaldsen) 3:34
# «Something Right» (Rabbitt/Nielsen) 3:21
# «Helene» (Benny Borg) 4:17
# «Etter stormen» (Lindbom/Fredriksson/Sigvaldsen) 3:55
# «Et paradis» (Wendt/Lundh/Magnussen) 3:16
# «Takk til alle som drømmer» (Black/Bourke/Pinkard/Vollen) 3:32
# «Ann-Kristin» (Andersson/Sigvaldsen) 4:51
# «Kom og ligg inntil meg» (Finn Kalvik) 4:30
# «Engang i verden» (Koc/Borgen/Sigvaldsen) 2:55
# «Make Love Be Stronger» (Borgen/Rahn/Evans-Ironside) 3:48
## Medvirkende
### Musikere
* Rune Rudberg - sang, kor, låtskriver 
* Nick Borgen - keyboard, gitar, tekniker, arrangement, produsent, programmering, låtskriver
* Thomas Wennerström - bass
* Janne Lucas - keyboard
* Rolf Kimfors - trommer
* Geir Torgersen - kor
* Ann Charlotte Berntsson - kor
* Sonja Rudberg - kor
* Tom Sennerud - kor
### Øvrige medvirkende
* C.F. Wesenberg - fotograf
* Tom Friberg - design 
* Arve Sigvaldsen - tekstforfatter
* Marit Vollen - tekstforfatter 
* Åge Magnussen - låtskriver
* Chris Evans-Ironside - låtskriver, produsent, tekniker 
* Lutz Rahn - låtskriver, produsent, tekniker
## Eksterne lenker
* Vinger over Europa
Tomm Moore

**Tomm Moore** (født 1977) er en irsk illustratør, tegner og filmskaper. Han var en av grunnleggerne av Cartoon Saloon, et animasjonsstudio og produksjonsselskap, basert i Kilkenny i Irland.

Han første film, *[[The Secret of Kells]]*, ble nominert til Oscar for beste animasjonsfilm for 2009.

## Bakgrunn

Moore, den eldste av fire søsken, ble født i Newry i Nord-Irland. Mens han var ung, flyttet familien hans til Kilkenny i Irland, der hans far jobbet som ingeniør. Etter å ha gått på St Kieran's College, studerte han animasjon på Ballyfermot College i Dublin. Det var i sisteåret av studiene at han grunnla Cartoon Saloon sammen med Paul Young, Ross Murray og Nora Twomey. Studioet produserte TV-serien *[[Skunk Fu]]*.

Moore er nevøen til sanger og låtskriver Kieran Goss.

## Filmer
Moores første animerte langfilm, som han medregisserte med Nora Twomey, er *[[The Secret of Kells]]*, skrevet av Fabrice Ziolkowski basert på Moores historie. Filmen er en samproduksjon mellom Cartoon Saloon, Les Armateurs, Vivi Film og France 2 Cinéma. Handlingen er lagt til det 9. århundre i Irland, og følger Brendan, den 12 år gamle nevøen til abbeden i Kells Abbey, som blir inspirert av en mesterillustratør til å fullføre Book of Kells, alt mens Irland blir invadert av vikinger. Men først må han reise gjennom en magisk skog for å vise sin tapperhet. Filmen hadde premiere 8. februar 2009 under Filmfestivalen i Berlin. 2. februar 2010 ble filmen Oscarnominert.

Moore jobber på en ny langfilm med tittelen *The Song of the Sea*.

## Tegneserier
Moore har tegnet to irskspråklige tegneserieromaner, «An Sclábhaí» («slaven») i 2001 og «An Teachtaire» («budbrigeren») i 2003, som forteller historien om St. Patrick. Begge var skrevet av Colmán Ó Raghallaigh Han har også skapt en to binds tegneserieroman av *The Secret of Kells*, utgitt i Frankrike under tittelen «Brendan et le secret de Kalls».

## Referanser


## Eksterne lenker
* 
* 
* 
* Cartoon Saloon
* ''The Secret of Kells'' offisiell side
* The Blog of Kells – *The Secret of Kells* produksjonsblogg
Forfatningen av 3. mai 1791

**Forfatningen av 3. mai 1791** var en konstitusjon som ble vedtatt av Polen-Litauen den 3. mai 1791 i Kongeslottet i Warszawa og deretter vedtatt av nasjonalforsamlingen Sejm. Den var den første moderne konstitusjon i Europa, og den andre konstitusjonen i verden etter USAs grunnlov. Som minne om denne konstitusjonen ble 3. mai utpekt til Polens nasjonaldag.

### Litteratur
* Stanisław Grodziski: *Die Verfassung vom 3.&nbsp;Mai&nbsp;1791 – das erste polnische Grundgesetz.* In: *[[Aus Politik und Zeitgeschichte]] (APuZ).* Bd. 30/31, 1987, S. 40–46.
* Jan Kusber: *Vom Projekt zum Mythos – Die polnische Maiverfassung 1791.* In: *[[Zeitschrift für Geschichtswissenschaft (1953)|Zeitschrift für Geschichtswissenschaft.]]* Bd. 52, Nr. 8, 2004, S. 685–699.
* Helmut Reinalter, Peter Leisching (Hrsg.): *Die polnische Verfassung vom 3.&nbsp;Mai&nbsp;1791 vor dem Hintergrund der europäischen Aufklärung* (= *Schriftenreihe der Internationalen Forschungsstelle Demokratische Bewegungen in Mitteleuropa 1770–1850.* Bd. 23). Lang, Frankfurt am Main u. a. 1997, ISBN 3-631-30509-5.
* Israel Bartal: *Vierjahressejm*, in: Dan Diner (Hrsg.): *Enzyklopädie jüdischer Geschichte und Kultur* (EJGK). Band 6, Metzler, Stuttgart/Weimar 2015, S. 288–290
Neocrepidodera transversa

***Neocrepidodera transversa*** (Scopoli 1763) er en bille som tilhører familiegruppen bladbiller (Chrysomelidae).

*Neocrepidodera transversa* er mellom 4-5&nbsp;mm lang. Den er gulbrun eller mer  rødbrun på hodet, halsskjoldet (pronotum) og dekkvingene. Den har bare tydelig punktur helt bak på halskjoldet. Dekkvingene har fin (svak) punktur ordnet i langsgående rekker. Kroppen er litt langsmal og pæreformet. Beina er gulbrune. Baklåret er langt tykkere enn de andre lårene.

Både larvene og de voksne (imago) billene lever av å spise blad på næringsplanten.

*Neocrepidodera transversa* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Eksterne lenker
* 
* ''Neocrepidodera transversa'' - Fauna Europaea
* Norsk entomologisk forening
Nord-Koreas olympiske komité

**Nord-Koreas olympiske komité** (eller **Den demokratiske republikken Koreas olympiske komité**, Chosŏn'gŭl: 조선민주주의인민공화국 올림픽 위원회) (IOC kode: **PRK**) er den nasjonale olympiske komiteèn som representerer Nord-Korea.

Den ble etablert i 1953 og anerkjent av Den internasjonale olympiske komité i 1957. President er Hak Son-pak, mens generalsekretær er Nam Chol-ri.

## Eksterne lenker
* Nord-Koreas Olympiske Komité (fra Ocasia)
Koreas olympiske komité

**Koreas olympiske komité** (Hangul: 대한올림픽위원회) (IOC kode: **KOC**) er den nasjonale olympiske komiteèn som representerer Sør-Korea.

Den ble etablert i 1946 og anerkjent av Den internasjonale olympiske komité i 1947. President siden 2019 er Lee Kee-heung.

## Referanser


## Eksterne lenker
*
Ska 223

**Ska 223** er en type elektriske (akkumulator) skiftetraktorer som brukes i Lodalen i Oslo. Det er bygget totalt 2 maskiner, Ska 223.401 og 402. 

Traktorene lades ved hjelp av takbøylen (strømavtaker). Denne må holdes nedsenket under kjøring.

## Eksterne lenker
* Ska 223  – NJK Materielldatabasen
* Ska 223 – Jernbane.net